Document ID: 31987D0071

ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Ιανουαρίου 1987 για τη σύσταση Συμβουλευτικής Επιτροπής Χοιρείου Κρέατος ( 87/71/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,
Εκτιμώντας :
ότι, με απόφαση της Επιτροπής της 18ης Ιουλίου 1962^(1 ), όπως τροποποιήθηκε τελευταία από την απόφαση 83/77/ΕΟΚ^(2 ), δημιουργήθηκε Συμβουλευτική Επιτροπή Χοιρείου Κρέατος
ότι, λόγω της προσχώρησης νέων κρατών μελών στην Κοινότητα, είναι αναγκαίο να αυξηθεί και να κατανεμηθεί ο αριθμός των εδρών ότι πρέπει επίσης να προσαρμοστεί η διαδικασία αντικατάστασης των μελών
ότι οι διατάξεις σχετικά με τη Συμβουλευτική Επιτροπή Χοιρείου Κρέατος έχουν υποστεί πολλές τροποποιήσεις και ότι για το λόγο αυτό είναι δύσκολη η εφαρμογή τους ότι πρέπει συνεπώς να κωδικοποιηθούν
ότι η Επιτροπή πρέπει να συλλέξει τις γνώμες των επαγγελματικών κύκλων και των καταναλωτών σχετικά με τα προβλήματα που προκύπτουν από τη λειτουργία της κοινής οργάνωσης των αγορών στον τομέα του χοιρείου κρέατος .
ότι όλα τα επαγγέλματα που έχουν άμεσο ενδιαφέρον από την εφαρμογή αυτής της κοινής οργάνωσης αγορών καθώς και οι καταναλωτές πρέπει να συμμετέχουν στη σύνταξη των γνωμοδοτήσεων που ζητά η Επιτροπή
ότι οι ενδιαφερόμενες επαγγελματικές ενώσεις καθώς και οι ομάδες καταναλωτών των κρατών μελών έχουν συστήσει οργανώσεις σε κοινοτικό επίπεδο που μπορούν να εκπροσωπήσουν τους αντίστοιχους κύκλους όλων των κρατών μελών,
ΑΠΟΦΑΣΙΖΕΙ :
ίΑρθρο 1 1 . Συνιστάται, στο πλαίσιο της Επιτροπής, Συμβουλευτική Επιτροπή Χοιρείου Κρέατος, αποκαλούμενη στο εξής "επιτροπή ".
2 . Η επιτροπή αποτελείται από αντιπροσώπους των ακολούθων οικονομικών ομάδων : των γεωργών παραγωγών, των γεωργικών συνεταιρισμών, των γεωργικών βιομηχανιών και βιομηχανιών τροφίμων, των εμπόρων γεωργικών προϊόντων και τροφίμων, των εργαζομένων στον τομέα γεωργίας και τροφίμων καθώς και των καταναλωτών .
( 3 ) ΕΕ αριθ . 72 της 8.^8.^1962, σ . 2028/62 .
( 4 ) ΕΕ αριθ . L 51 της 24.^2.^1983, σ . 34 .
ίΑρθρο 2 1 . Η επιτροπή δύναται να συμβουλευθεί την Επιτροπή, επί όλων των προβλημάτων σχετικά με την εφαρμογή των κανονισμών που αναφέρονται στην κοινή οργάνωση αγοράς στον τομέα του χοιρείου κρέατος, και ιδίως επί των μέτρων τα οποία οφείλει να λάβει στα πλαίσια των κανονισμών αυτών .
2 . Ο πρόεδρος της επιτροπής δύναται να υποδεικνύει στην Επιτροπή τη σκοπιμότητα να συμβουλεύεται την επιτροπή επί θέματος που υπάγεται στην αρμοδιότητα της τελευταίας αυτής και για το οποίο δεν της υπεβλήθη αίτηση γνώμης . Προβαίνει σε αυτή την υπόδειξη ιδίως κατόπιν αιτήσεως μιας από τις αντιπροσωπευόμενες οικονομικές ομάδες .
ίΑρθρο 3 1 . Η επιτροπή περιλαμβάνει 48 μέλη .
2 . Οι έδρες κατανέμονται ως εξής :
- 24 στους παραγωγούς και στους γεωργικούς συνεταιρισμούς του τομέα,
- 4 στις βιομηχανίες κρέατος και λιπαρών ζωικών ουσιών,
- 3 στους εμπόρους ζώντων ζώων,
- 3 στους χονδρεμπόρους κρεάτων,
- 3 στους κρεοπώλες και αλλαντοποιούς, από τις οποίες 1 για μεγάλα καταστήματα,
- 5 στους εργαζομένους στον τομέα γεωργίας και τροφίμων,
- 6 στους καταναλωτές .
ίΑρθρο 4 1 . Τα μέλη της επιτροπής διορίζονται από την Επιτροπή κατόπιν προτάσεως των επαγγελματικών οργανώσεων που έχουν συσταθεί σε κοινοτική κλίμακα, οι οποίες είναι οι πλέον αντιπροσωπευτικές των οικονομικών ομάδων που αναφέρονται στο άρθρο 1 παράγραφος 2 και των οποίων οι δραστηριότητες εντάσσονται στα πλαίσια των κοινών οργανώσεων αγορών του χοιρείου κρέατος . Εντούτοις οι αντιπρόσωποι των καταναλωτών διορίζονται κατόπιν προτάσεως της Συμβουλευτικής Επιτροπής Καταναλωτών .
Για την πλήρωση κάθε έδρας οι οργανισμοί αυτοί προτείνουν δύο υποψήφιους διαφορετικής ιθαγένειας .
2 . Η θητεία μέλους της επιτροπής διαρκεί τρία έτη . Δύναται να ανανεωθεί . Δεν παρέχεται αμοιβή για τα ασκούμενα καθήκοντα .
Μετά την εκπνοή της τριετούς περιόδου, τα μέλη της επιτροπής συνεχίζουν να ασκούν τα καθήκοντά τους, μέχρις ότου πληρωθεί η θέση τους ή ανανεωθεί η θητεία τους .
Σε περίπτωση παραίτησης, θανάτου, ή εφόσον ο οργανισμός που υπέβαλε την υποψηφιότητα μέλους ζητά την αντικατάστασή του, αυτή πραγματοποιείται σύμφωνα με τη διαδικασία της παραγράφου 1 .
3 . Ο κατάλογος των μελών δημοσιεύεται από την Επιτροπή στην Επίσημη Εφημερίδα των Ευρωπαϊκών Κοινοτήτων, για πληροφόρηση .
ίΑρθρο 5 1 . Η συμβουλευτική επιτροπή, αφού συμβουλευτεί την Επιτροπή, εκλέγει πρόεδρο για χρονικό διάστημα τριών ετών .
Για την εκλογή του προέδρου απαιτείται πλειοψηφία δύο τρίτων των παρόντων μελών κατά την πρώτη ψηφοφορία και απλή πλειοψηφία των παρόντων μελών κατά τις επόμενες ψηφοφορίες . Σε περίπτωση ισοψηφίας, η Επιτροπή αναλαμβάνει προσωρινά την άσκηση της προεδρίας .
2 . Η επιτροπή εκλέγει δύο αντιπροέδρους για χρονικό διάστημα τριών ετών .
Οι αντιπρόεδροι εκλέγονται μεταξύ των αντιπροσώπων των οικονομικών κατηγοριών στις οποίες δεν ανήκει ο πρόεδρος .
Η εκλογή διενεργείται σύμφωνα με τη διαδικασία που προqλέπεται στην παράγραφο 1 .
Η επιτροπή μπορεί, σύμφωνα με την ίδια διαδικασία, να προσθέτει και άλλα μέλη στο προεδρείο . Στην περίπτωση αυτή, το προεδρείο περιλαμβάνει, εκτός από τον προέδρο, έναν, κατ' ανώτατο όριο, αντιπρόσωπο από κάθε οικονομική κατηγορία που εκπροσωπείται στους κόλπους της επιτροπής ή του τμήματος .
Το προεδρείο προπαρασκευάζει και οργανώνει τις εργασίες της επιτροπής .
ίΑρθρο 6 1 . Στις συνεδριάσεις συμμετέχουν ή παρευρίσκονται μόνο οι αντιπρόσωποι της Επιτροπής, τα μέλη της επιτροπής ή, σε περίπτωση κωλύματος, οι αντικαταστάτες τους, καθώς και τα καλούμενα πρόσωπα σύμφωνα με τις παραγράφους 3
και 4 .
2 . Αν ένα μέλος κωλύεται, η οργάνωση ή οι οργανώσεις στις οποίες έχει αποδοθεί μία έδρα, μπορούν να διορίσουν έναν αντικαταστάτη ο οποίος επιλέγεται από κατάλογο ονομάτων που καταρτίζεται με κοινή συμφωνία μεταξύ της Επιτροπής και της ή των εν λόγω οργανώσεων . Ο κατάλογος αυτός περιλαμqάνει αριθμό ονομάτων ο οποίος αντιστοιχεί
στο ήμισυ του συνολικού αριθμού των μελών που αντιπροσωπεύουν την ή τις εν λόγω οργανώσεις . Ο αριθμός αυτός είναι τουλάχιστον 1 και το πολύ 12 .
Σε περίπτωση διορισμού ενός αντικαταστάτη, η γραμματεία της επιτροπής ενημερώνεται τουλάχιστον επτά ημέρες πριν από τη συνεδρίαση .
3 . Μετά από αίτηση μιας οργανώσεως στην οποία έχουν αποδοθεί μία ή περισσότερες έδρες, ο πρόεδρος μπορεί να καλέσει, σε συμφωνία με τις υπηρεσίες της Επιτροπής, τον γενικό της γραμματέα ή ένα μέλος της γραμματείας να παρευρεθεί ως παρατηρητής στις συνεδριάσεις της επιτροπής .
Πάντως, σε περίπτωση κωλύματος, ο γενικός γραμματέας μπορεί να διαθέσει την έδρα του ως παρατηρητή σε άλλο πρόσωπο που διορίζεται από τον ίδιο .
Οι παρατηρητές δεν έχουν δικαίωμα να λαμβάνουν το λόγο . Ωστόσο, ο πρόεδρος μπορεί, σε συμφωνία με τις υπηρεσίες της Επιτροπής, να τους καλέσει να παρέμβουν στη συζήτηση .
4 . Κατόπιν αιτήσεως μιας οργανώσεως στην οποία έχουν αποδοθεί μία ή περισσότερες έδρες και εφόσον τα θέματα της ημερήσιας διάταξης είναι ιδιαίτερα τεχνικού χαρακτήρα, πέρα από το συνηθισμένο πλαίσιο των εργασιών της επιτροπής, ο πρόεδρος, σε συμφωνία με τις υπηρεσίες της Επιτροπής, μπορεί να καλέσει έναν ή περισσότερους εμπειρογνώμονες να συμμετάσχουν στις εργασίες της επιτροπής .
Η Επιτροπή μπορεί με δική της πρωτοβουλία να καλέσει κάθε πρόσωπο που έχει ειδική αρμοδιότητα σε ένα από τα θέματα της ημερήσιας διάταξης να συμμετάσχει στις συσκέψεις της επιτροπής ως εμπειρογνώμονας .
Ωστόσο, οι εμπειρογνώμονες συμμετέχουν στις συσκέψεις μόνο για το θέμα που δικαιολόγησε την παρουσία τους.
ίΑρθρο 7 Η επιτροπή μπορεί, με τη σύμφωνη γνώμη των υπηρεσιών της Επιτροπής, να συστήσει ομάδες εργασίας για να διευκολύνουν τις εργασίες της .
ίΑρθρο 8 1 . Η επιτροπή συνέρχεται στην έδρα της Επιτροπής, συγκαλούμενη υπ' αυτής . Το προεδρείο συνέρχεται συγκαλούμενο από τον πρόεδρό του με τη σύμφωνη γνώμη της Επιτροπής .
2 . Οι αντιπρόσωποι των ενδιαφερομένων υπηρεσιών της Επιτροπής συμμετέχουν στις συνεδριάσεις της επιτροπής, του προεδρείου και των ομάδων εργασίας .
3 . Η γραμματεία της επιτροπής, του προεδρείου και των ομάδων εργασίας εξασφαλίζεται από τις υπηρεσίες της Επιτροπής .
ίΑρθρο 9 Οι συσκέψεις της επιτροπής αφορούν θέματα για τα οποία έχει ζητήσει μια γνώμη η Επιτροπή . Δεν ακολουθεί ψηφοφορία .
Η Επιτροπή δύναται, όταν ζητεί τη γνώμη της επιτροπής, να ορίζει προθεσμία εντός της οποίας πρέπει να δοθεί η γνώμη .
Οι διατυπωθείσες απόψεις των οικονομικών κατηγοριών που αντιπροσωπεύονται, αναγράφονται στα πρακτικά τα οποία υποβάλλονται στην Επιτροπή .
Σε περίπτωση που η ζητηθείσα γνώμη παρέχεται ομόφωνα από την επιτροπή, η τελευταία διατυπώνει κοινά συμπεράσματα τα οποία επισυνάπτονται στα πρακτικά .
Τα αποτελέσματα των συσκέψεων ανακοινώνονται από την Επιτροπή στο Συμqούλιο ή στις επιτροπές διαχειρίσεως, κατόπιν αιτήσεως των τελευταίων .
ίΑρθρο 10 Υπό την επιφύλαξη των διατάξεων του άρθρου 214 της συνθήκης, τα μέλη της Επιτροπής υποχρεούνται να τηρούν το απόρρητο των πληροφοριών των οποίων έλαqαν γνώση από
τις εργασίες της επιτροπής ή των ομάδων εργασίας, όταν η Επιτροπή τα ενημερώνει ότι η ζητηθείσα γνώμη ή το τεθέν θέμα αφορά θέμα που έχει εμπιστευτικό χαρακτήρα .
Στην περίπτωση αυτή, μόνο τα μέλη της Επιτροπής και οι αντιπρόσωποι των υπηρεσιών της Επιτροπής παρίστανται στις συνεδριάσεις .
ίΑρθρο 11 Η απόφαση της Επιτροπής της 18ης Ιουλίου 1962 καταργείται .
ίΑρθρο 12 Η παρούσα απόφαση αρχίζει να ισχύει την 1η Ιανουαρίου 1987 .
Βρυξέλλες, 7 Ιανουαρίου 1987 .

Labels: 17
6
15